अहँ जाइ छी तऽ जाउ, हम नञि रोकब ।
 किछु सुनितहि जाउ, बरु नञि टोकब ।
 हम प्रेम कयल, थिक दोष हमर, सच मानल सपनहि जे देखल । ।
 अहँ जाइ छी तऽ जाउ, हम नञि रोकब ।
 किछु सुनितहि जाउ, बरु नञि टोकब ।
 हम प्रेम कयल, थिक दोष हमर, सच मानल सपनहि जे देखल । ।
 हम नेह लगा, गलती कयलहुँ ।
 हम प्रीति जगा, गलती कयलहुँ ।
 नञि दोष अहाँ केर अछि कनिञो, हम अपन विकट छवि नञि देखल । ।
 हम स्नेहक धुनि मे, नञि सोचल ।
 की अहाँ, की हम, से नञि देखल ।
 छी दण्डक भागी हमहि सखी, हो अहँक हरेक दिन शुभ - मंगल । ।
 अहँ जतय रही, सुख सदिखन ।
 हो अहँक संग, सातो सरगम ।
 हम्मर हिस्सा मे भलहि नोर, हो अहँक हरेक पल मधु बोड़ल । ।
 "विदेह" पाक्षिक मैथिली इ - पत्रिका, वर्ष -५, मास -५४ , अंक -१०८ , १५ जून २०१२ मे "स्तम्भ ३॰२" मे प्रकाशित । 